स्व. रघुवीरसिंह तंवर की प्रथम पुण्यतिथि पर दी श्रद्धांजलि
पोकरण | राजपूतसेवा समिति के पूर्व अध्यक्ष स्व. रघुवीर सिंह तंवर रामदेवरा की प्रथम पुण्य तिथि के अवसर पर राजपूत हॉस्टल में श्रद्धांजलि कार्यक्रम रखा गया। जिसमें राजपूत समाज के कई कार्यकर्ता उपस्थित थे तथा उन्हें अश्रुपूरित श्रद्धांजलि अर्पित करते हुए उनकी आत्मा की शांति के लिए ईश्वर से प्रार्थना की। इस अवसर पर पूर्व छात्रसंघ अध्यक्ष उम्मेदसिंह झालोड़ा ने कहा कि स्व. रघुवीरसिंह तंवर एक बेबाक और दबंग व्यक्तित्व के धनी थे। वह यारों के यार थे तथा समाज के लिए हमेशा तत्पर रहते थे। समाज के विकास को लेकर किए जाने वाले कार्यों में उनकी प्राथमिकता रहती थी। इसी के चलते समाज को स्व. रघुवीरसिंह तंवर की कमी हमेशा खलेगी। उन्होंने युवाओं को उनके बताए मार्गों पर चलने का आह्वान किया।
mai_Deva hin_Deva